възползват производителите на биогорива, разположени в провинция Буенос Айрес. Никой от включените в извадката производители износители на биодизел обаче не е бил разположен в тази провинция.
 3.7.3. Заключение
 (284)
 Комисията установи, че през разследвания период нито един от включените в извадката производители износители не се е възползвал от освобождаванията от данъци, предвидени в Провинциален закон No 13.719
 3.8. Закон на провинция Santiago del Estero относно система за насърчаване и промишлено развитие — Провинциален закон No 6.750
 3.8.1. Правно основание
 (285)
 Жалбоподателят заяви, че промишлените отрасли в провинция Santiago del Estero са могли да се възползват от различни данъчни облекчения и освобождавания съгласно Провинциален закон No 6.750, приет през 2005 г.
 3.8.2. Констатации от разследването
 (286)
 Никой от включените в извадката производители износители не е бил разположен в тази провинция.
 3.8.3. Заключение
 (287)
 Комисията установи, че през разследвания период нито един от включените в извадката производители износители не се е възползвал от мерките, предвидени в Провинциален закон No 6.750.
 3.9. Споразумение относно общинските данъци между Louis Dreyfus Argentina и община General Lagos
 3.9.1. Въведение
 (288)
 Жалбоподателят заяви, че е налице споразумение относно общинските данъци между производителя износител Louis Dreyfus Argentina и община General Lagos. Споразумението беше публикувано като Общинска наредба No 26/2016 (107). В него се предвижда Louis Dreyfus Argentina да заплаща месечно еднократна сума на община General Lagos вместо процент (0,5 %) от брутния си приход.
 3.9.2. Констатации от разследването
 (289)
 При разследването беше установено, че през разследвания период споразумението все още е било в сила (108). В разговор с представители на община General Lagos Комисията установи, че споразумението ще бъде в сила до 2020 г.
 (290)
 При контролното посещение при LDC в Буенос Айрес Комисията провери дали дружеството е плащало общински данъци и направи прогнозно изчисление на данъка, който би бил дължим, ако споразумението не е беше сила. Комисията установи, че сумата, която LDC е платила на общината за 2017 г., е по-висока от сумата, която дружеството би платило съгласно стандартното данъчно право.
 3.9.3. Заключение
 (291)
 Поради това Комисията констатира, че през разследвания период LDC не се възползвало от тази мярка.
 3.10. Процентно намаляване на данъчната ставка по силата на „Фискалния пакт“ (Pacto Fiscal) (Наредба No 14/1994)
 3.10.1. Въведение
 (292)
 Жалбоподателят твърди, че Фискалния пакт, публикуван с Наредба No 14/1994, предвижда освобождаване от данъци. „Федерален пакт за заетост, производство и растеж, сключен между централното правителство и провинциите“ (Фискалният пакт) е споразумение между провинциите и централното правителство, с което се определят някои принципи за данъчната политика в провинциите.
 3.10.2. Констатации от разследването
 (293)
 Фискалният пакт е рамково споразумение, за което е необходим законодателен акт на провинциите, за да бъдат приложени неговите принципи. С оглед на това Комисията установи, че пактът е бил приложен на практика посредством вече обсъдените провинциални данъчни схеми.
 3.10.3. Заключение
 (294)
 Поради това Комисията не констатира наличието на отделно данъчно облекчение, произтичащо от тази тази мярка. Тя обаче, подобно на други мерки за предоставяне на данъчни облекчения за националната промишленост за производство на биодизел, е от значение като част от наборът от мерки на ПА, специално създадени